VH1

VH1 (Video Hits One) ir ASV kabeļtelevīzijas tīkls, kas uzsāka pārraidi 1985. gada 1. janvārī un pieder Ņujorkā bāzētā mediju konglomerāta Paramount Global nodaļas CBS Entertainment Group meitasuzņēmumam BET Media Group. Tīkls sākotnēji piederēja Warner-Amex Satellite Entertainment, Warner Communications nodaļai un toreizējā saistītā kanāla MTV sākotnējam īpašniekam. VH1 izveidoja mediju uzņēmuma Turner Broadcasting System, Inc. īslaicīgi raidījušā kanāla Cable Music Channel vietā.

Sākotnēji VH1 saturu izstrādāja iedvesmojoties no MTV panākumiem, atskaņojot mūzikas videoklipus, kuru mērķauditorija bija nedaudz vecāka kā MTV skatītāji, koncentrējoties uz popmūzikas vieglāko, maigāko pusi. Tāpat kā MTV, arī VH1 laika gaitā novirzījās no mūzikas video pārraidīšanas un sāka veidot realitātes šovus, kuros piedalījās mūziķi, slavenības, kā arī ar šoviem, kuru mērķauditorija ir afroamerikāņi.

VH1 2023. gada decembrī bija pieejams aptuveni 67 481 000 ASV mājsaimniecību.

 Vēsture 
VH1, akronīms no Video Hits One, sāka pārraidi 1985. gada 1. janvārī, aizvietojot kompānijas Turner Broadcasting System kanālu Cable Music Channel. Kanāls sākotnēji pārraidīja mūzikas videoklipus un  programmas, kas bija paredzētas vecākai auditorijai nekā saistītā kanāla MTV skatītājiem.

Mātesuzņēmums Warner Communications 1985. gada 27. augustā pārdeva 31% VH1 daļu, kā arī saistītos MTV un Nickelodeon, uzņēmumam Viacom. Viacom 1986. gada 20. maijā iegādājās atlikušos 69% MTV Networks daļu no Warner par 326 miljoniem ASV dolāru. Līdz 1989. gadam VH1 mūzikas programma sastāvēja no Top 40, adult contemporary, klasiskā roka, un 1980. gadu pamatstraumes popmūzikas. VH1 1990. gados ieguva popularitāti ar oriģināliem, ar mūziku saistītiem, raidījumiem, piemēram, Pop-Up Video un Behind the Music.

VH1 2000. gados sāka samazināt mūzikas īpatsvaru programmā, vienlaikus koncentrējoties uz popkultūrā un nostalģijā balstītas programmas izveidi, tostarp realitātes televīzijas šovu, kuros piedalās slavenības, un dažādu dokumentālo filmu un raidījumu veidošanu. VH1 ir pazīstama ar savām šovu franšīzēm Behind the Music, Love & Hip Hop, Basketball Wives, RuPaul's Drag Race, Black Ink Crew un dokumentālo seriālu I Love…, kā arī ar Celebreality programmas bloku.

2022. gada 9. novembrī paziņoja, ka VH1 pārvaldīs BET Media Group.

 Atsauces 

 Ārējās saites 



Kategorija:ASV televīzijas kanāli
Kategorija:Akronīmi